Source: http://www.druckeria.ro/tag/uvt-agroland-timisoara/
Timestamp: 2019-09-22 06:17:28+00:00

Document:
uvt agroland timisoara Archives - Druckeria
Filed Under: Stire de ultima ora, Volei Timisoara Tagged With: csu uvt timisoara, dinamo bucuresti, penicilina iasi, sala uvt oituz, uvt agroland timisoara, volei feminin, volei masculin
Verificări pentru UVT Agroland la Cupa Rieker
Voleibalistele de la UVT Agroland vor participa, în a doua jumătate a săptămânii, la un turneu internațional la Lugoj. În organizarea prim-divizionarei din localitate, CSM Lugoj, se va desfășura Cupa Rieker, turneu amical la care au fost invitate formația de pe Bega, Universitatea Cluj, dar și o reprezentantă a voleiului sârbesc, liderul diviziei secunde, Eaton Srem-Tempo Mitrovica.
UVT Agroland a început de săptămâna trecută pregătirile, sub comanda antrenorului Bogdan Paul. În primele zile, accentul pregătirilor a căzut latura fizică, pentru liderul seriei vestice a Diviziei A2 sosind însă și vremea primelor meciuri de verificare.
Gruparea timișoreană a acceptat invitația prim-divizionarei CSM Lugoj, pentru Cupa Rieker, un turneu destul de puternic, la care vor mai participa Universitatea Cluj (principala contracandidată la promovare pentru UVT Agroland) și gruparea sârbă Eaton Srem-Tempo Mitrovica (liderul eșalonului secund din țara vecină).
Patrulaterul se va desfășura de joi până sâmbătă, în sala „Ioan Kunst Ghermănescu” din Lugoj, după următorul program:
17:00 UVT Agroland Timișoara – Eaton Srem-Tempo Mitrovica
19:00 CSM Lugoj – Universitatea Cluj
16:00 UVT Agroland Timișoara – Unviersitatea Cluj
18:00 CSM Lugoj – Eaton Srem-Tempo Mitrovica
11:00 Universitatea Cluj – Eaton Srem-Tempo Mitrovica
13:00 CSM Lugoj – UVT Agroland Timișoara
Pentru turneul de la Lugoj, antrenorul lui UVT Agroland, Bogdan Paul, nu se va putea baza pe Adelina Ungureanu și Bianca Pașca, prezente la lotul național U18, pentru faza a doua de calificare la Campionatul European din acest an. În schimb, vor reveni la echipă Sorina Miclăuș, Petruța Orlandea și Florina Murariu, care au încheiat campania de calificare la Campionatul Mondial U20 alături de reprezentativa româniei, pregătită de fostul antrenor al lui Poli Tender Timișoara din deceniul trecut, Felix Văraru.
Divizia A2 se va relua la sfârșitul săptămânii viitoare, UVT Agroland având programată o deplasare facilă în cadrul etapei a X-a, pe terenul formației Pro Volei Arad. Cealaltă reprezentantă a Timișoarei, CSU Politehnica, va evolua tot în deplasare, pe terenul fostei prim-divizionare CSM Satu Mare.
Filed Under: Stire de ultima ora, Volei Timisoara Tagged With: bogdan paul, csm lugoj, cupa rieker, mitrovica, universitatea cluj, uvt agroland timisoara
UVT Agroland a încheiat campania de achiziții! Muntenegreanca Lakovic, prima stranieră din istoria clubului
Daniela Lupescu va avea ocazia să evolueze, pentru prima oară, în orașul natal la nivel de senioare
UVT Agroland pregătită, din toate punctele de vedere, să atace în forță promovarea în Divizia A1 din viitorul sezon. În ultimele zile, clubul timișorean a perfectat două transferuri de marcă, ultimele din presezon. Mai întâi, trupa de pe Bega a repatriat-o pe Daniela Lupescu, jucătoare născută chiar la Timișoara, și care are în spate o vastă experiență în eșalonul de elită. Iar astăzi, UVT Agroland a oficializat transferul unui centru de națională din Muntenegru, Andrea Lakovic, medaliată cu bronz în sezonul trecut în Bundesliga.
Promovarea în Divizia A1 pare un obiectiv mult mai ușor pentru UVT Agroland, grație mișcărilor spectaculoase de trupe din această vară. Formația de pe Bega a reușit, din eșalonul secund, să realizeze o campanie de achiziții ce ar rivaliza cu a unei formații de jumătatea ierarhiei din elită.
Zilele trecute, Agroland a repatriat-o pe Daniela Lupescu, o extremă în vârstă de 30 de ani, originară chiar din Timișoara. Și-a părăsit orașul natal din vremea junioratului, când a trecut la CSM Lugoj, formație pentru care a evoluat timp de 11 ani (2003-2014), atât la nivel juvenil, cât și în eșalonul de elită. Printre performanțele notabile realizate de Daniela Lupescu pe Timiș se numără două medalii de argint în Cupa Balcanică (2011 și 2013), și un bronz în Cupa României (2011), toate reușite sub îndrumarea actualului antrenor al formației timișorene, Bogdan Paul. Pentru Daniela Lupescu au urmat alte două experiențe în Divizia A1, departe de casă: CSU Medicina Târgu Mureș (2014/2015) și Unic Piatra Neamț (2015/2016).
În această vară, Daniela Lupescu a semnat cu SCMU Craiova, dar s-a despărțit la scurt timp de gruparea din Bănie, pe cale amiabilă, din cauza problemelor financiare acute care au izbucnit la club.
Muntenegreanca Andrea Lakovic e nerăbdătoare să cunoască Timișoara, mai ales după ce orașul nostru a fost desemnat Capitală Europeană a Culturii pe anul 2021
O mutare cel puțin la fel de interesantă s-a oficializat astăzi. Muntenegreanca Andrea Lakovic evoluează pe postul de centru, are 27 de ani, măsoară 1.85 m și se află în circuitul echipei naționale de senioare a țării sale încă din 2007. a cucerit de două ori „eventul” în țara natală, cu formația Luka Bar, iar în voleiul european a mai evoluat la TSV Powercats Dudingen (2012-2015) și USC Munster, în Germania (2015-2016), alături de care s-a clasat pe a treia treaptă a podiumului din Bundesliga. Între 2008 și 2012, a evoluat peste ocean, în Campionatul Universitar NCAA, pentru Florida International University, instituție la care și-a și finalizat studiile, fiind licențiată în Psihologie Generală.
„Eu consider că în viață întotdeauna mergi înainte. Văd transferul la Timișoara ca un pas înainte, nu contează faptul că în acest moment clubul e în a doua divizie, atâta vreme cât vom reuși promovarea sezonul viitor. Vom lucra cu un antrenor foarte experimentat, care și-a demonstrat valoarea prin rezultate la nivel înalt, iar aceasta cred că va fi o oportunitate bună pentru toate jucătoarele din lot, de a învăța lucruri noi și de a le aplica atât în teren, cât și în afara lui. E un pas foarte important să ieși din zona ta de confort și să fii provocat de lucruri cu care nu ești obișnuit, deoarece îți arată ceea ce ești capabil să faci”, a declarat Andrea Lakovic.
De asemenea, muntenegreanca s-a arătat nerăbdătoare să ajungă în orașul desemnat recent Capitală Europeană a Culturii în 2021.
„Când am căutat Timișoara pe Google, am găsit un oraș superb, desemnat recent Capitală Europeană a Culturii, astfel că sunt foarte nerăbdătoare să mă plimb pe străzile orașului, să le absorb, să descopăr fiecare colțișor. E ceva nou pentru mine. Nu am avut niciodată contact cu întrecerea internă din România, astfel că vin cu o stare de spirit pozitivă pentru a ataca noua provocare care mă așteaptă”, a mai spus Andrea Lakovic.
Odată cu sosirea muntenegrencei Lakovic și a Danielei Lupescu, UVT Agroland încheie campania de achiziții din această vară. Clubul timișorean și-a mai asigurat serviciile jucătoarelor Diana Tătaru, Daria Popa Calotă, Mihaela Ozun și Bianca Pașca. În plus, staff-ul tehnic a fost schimbat, rolul de antrenor principal revenindu-i lui Bogdan Paul, fostul selecționer al naționalei feminine de volei a României.
Filed Under: Stire de ultima ora, Volei Timisoara Tagged With: andrea lakovic, bundesliga, csm lugoj, daniela lupescu, florida, munster, ncaa, timisoara, uvt agroland timisoara

References: CSM 
 CSM 
 CSM 
 CSM 
 CSM 
 CSM 
 csm 
 CSM 
 csm